Jednou z hlavných príčin akné je upchatý vlasový folikul (komedon), v ktorom sa môže objaviť zápal. Komedon vzniká prirodzene a postupne podľa toho, ako sa množia kožné bunky v pleti. Nie vždy je jeho dôsledkom akné, v zdravej koži sa komedon rozpustí sám.
Pri reakcii imunitného systému s baktériami, lipidmi alebo androgénmi (mužskými pohlavnými hormónmi) však môže dôjsť k mikrozápalu pod kožou, ktorý je vo svojom počiatku voľným okom neviditeľný. Vplyvom nadmernej produkcie kožného mazu však zápal postupuje až do fázy, keď vidíme prejavy akné na koži.